
CETAKAN PERTAMA, 2015 


Hakcipta Terpelihara. 

Tidak dibenarkan mengeluar ulang mana-mana 
bahagian buku ini dalam apa-apa bentuk melalui apa-apa cara 
sekalipun, melainkan setelah mendapat keizinan bertulis 
secara rasmi daripada Baytul Hikma dan 


juga penulis buku ini. 

TRANSLITERASI 


BISMILLAH 


TIL, 


UN ET de pl Stal „JIG dno 
الناطقين‎ b والمرسلين وعلى آله وصحبه أجمعين‎ 
أنطقنا نطقا فصيحا وعلمنا منطق العوالم كلها‎ 
واجعلنا من الناطقين بالحق والخير‎ 
يا من أنطق كل شيء‎ 
يا رب العالمين‎ 


Buku ini dimulakan dengan Bismillah, dan disudahi 
dengan Alhamdulillah, inshaAllah. Setelah puji dan puja 
buat Pencipta Semesta, dipanjat pula selawat dan salam 
buat Rahmat Semesta. 


AL-ABHARIYY 


Inilah terjemahan bagi sebuah teks Bahasa Arab yang 
berjudul Isaghuji. Teks ini telah ditulis oleh Athir al-Din al- 
Mufaddal ibn ‘Umar al-Abhariyy al-Samargandiyy, adakalanya 
disebut sebagai al-Abahriyy, bukan al-Abhariyy. Beliau 
meninggalkan dunia ini pada tahun 663H bersamaan 
1265M. 

Al-Abhariyy merupakan seorang yang sangat mahir 


dalam bidang falsafah, logik, matematik dan astronomi. 


Antara kitabnya yang mashhur selain Isaghuji ialah kitab 


Hidayat al-Hikmah, yang menyatakan secara ringkas 
mengenai tiga jenis ilmu iaitu logik (mantig), sains 


(tabi tyyat) dan metafizik (ilahiyyat). 


ISAGHUJI 


Lafaz Isaghuji berasal daripada Bahasa Greek iaitu 
Isagoge yang bermaksud pengenalan. Lafaz ini pada mulanya 
digunakan oleh Porphyry, di mana beliau menamakan 
karyanya sebagai Isagoge, iaitu pengenalan kepada Kategori 


Aristotle (Magulat Aristu). Isagoge karangan Porphyry secara 


khusus membincangkan lima jenis lafaz kulli (al-kulliyyat 
al-khams). 

Lafaz Isagoge diper‘arabkan menjadi Isaghuji dan 
digunakan oleh beberapa ilmuwan Islam sebagai nama 
karya mereka, termasuklah karya al-Abhariyy ini, yang 
merupakan ringkasan Logik Klasik (al-Mantig al-Qadim). 

Terdapat banyak versi teks Isaghuji, hampir 
kesemuanya itu ada perbezaannya, sama ada banyak atau 
sedikit, seperti penambahan dan pengurangan lafaz, juga 


pertukaran lafaz. Satu versi telah dipilih sebagai rujukan 


utama iaitu teks Isaghuji yang berada dalam kitab sharahnya 


yang berjudul Mughni al- Tullab karangan Mahmud Hasan al- 
Maghnisiyy, dicetak di Beirut pada tahun 1877M oleh al- 
Matba'ah al-Adabiyyah. 


MANTIQ QADIM 


Memandangkan teks ini membicarakan Mantig 
Oadim, eloklah dinyatakan serba ringkas mengenainya, 
agar terang nyata rupa asas ilmu ini. Mantig Oadim terdiri 
daripada dua tajuk besar iaitu tasawwur dan tasdig. 

Tasawwur berkait dengan makna sesuatu perkara, tanpa 
dikaitkan makna tersebut dengan makna-makna lain. Jadi, 
tujuan tasawwur adalah untuk mengenal sesuatu perkara 
dengan menggunakan lafaz-lafaz tertentu. Lafaz-lafaz 
inilah yang akan disusun untuk menghuraikan hagigat 


sesuatu, ia dinamakan takrif atau definisi. 


Tasawwur terdiri daripada dua bahagian iaitu mabadik 
dan magasid. Mabadik tasawwur ialah dasar tasawwur, 
sesuatu yang perlu diketahui dan difahami sebelum 
mencapai tujuan tasawwur iaitulah maqasid tasawwur. 

Tajuk-tajuk asasi bagi mabadik tasawwur ialah dilalah, 
lafaz, nisbah alfaz dan kulliat khamas. Manakala tajuk-tajuk 
asasi bagi maqasid tasawwur ialah had tam, had naqis, rasam 
tam dan rasam naqis; keempat-empat ini ialah jenis-jenis 
takrif yang asas. 

Jika tasawwur berkait dengan satu makna, tasdiq pula 
berkait dengan hubungan sesama makna, iaitu setelah jelas 
makna-makna tersebut melalui takrif. Untuk mendapat 
kepastian sama ada sesuatu makna itu mempunyai kaitan 
dengan makna lain atau tidak, proses pendalilan atau 
penghujahan perlulah dilakukan. 

Tasdiq juga mempunyai dasar dan tujuannya iaitu 


mabadik dan maqasid bagi tasdiq. Antara tajuk-tajuk asasi 


bagi mabadik tasdiq ialah gadiah dan nisbah qadaya. Tajuk 


asasi bagi maqasid tasdiq pula ialah istidlal (qias, istiqrak, 


tamsil) dan sina at khamas. 


BENTUK PENULISAN 


Secara umum, bentuk penulisan yang digunakan 
dalam terjemahan ini adalah bebas, dengan makna ia tidak 
terikat dengan mana-mana kaedah secara khusus 


sepertimana yang digariskan oleh sesetengah pihak. 


Begitulah juga dengan gaya bahasa yang digunakan, 
ia tidak terlalu terikat dengan kaedah morfologi dan 
sintaksis sedia ada, terutamanya kaedah Bahasa Melayu 
Moden, yang mana sebahagianya itu dirasakan 
menghilangkan ciri-ciri asli Bahasa Melayu. 

Pemelayuan dan perumian istilah-istilah arab juga 


dilakukan untuk merancakkan pembangunan ilmu mantiq 


dalam kalangan masharakat Melayu, di samping 


memperkayakan perbendaharaan kata dalam Bahasa 
Melayu. 

Walau  bagaimanapun,  secara keseluruhannya 
terjemahan ini bersifat agak literal, demi memelihara 
keaslian kata dan makna. Lagipun teks ini merupakan 
matan atau ringkasan, jadi setiap patah kata itu sarat dengan 
makna yang dikandungnya. Moga ia mampu dihadam dan 
difaham, inshaAllah. 

TERJEMAHAN 


MATAN ISAGHUJI 


BISMILLAHIRRAHMANIRRAHIM 


Kami memuji Allah atas bimbinganNya. Kami 
memohon [daripada]Nya petunjuk [ke] jalanNya. Kami 
berselawat ke atas [Nabi] Muhammad dan ke atas semua 


ahli keluarga Baginda. 


Amma bad. Maka inilah sebuah risalah dalam [ilmu] 
mantiq. Kami nyatakan di dalamnya apa yang sepatutnya 
dikemukakan bagi sesiapa yang [baru] bermula dalam 
sesuatu ilmu. [Kami] memohon pertolongan daripada 
Allah. Sesungguhnya Dia Maha Pemberi kebaikan juga 


karunia. 


ISAGHUJI 


Lafaz! yang menunjukkan [makna] secara tetapan?; 


. menunjukkan keseluruhan apa yang ditetapkan 


kepadanya secara mutabaqah?, 


. [menunjukkan] juzuk*  [makna]nya  secara 


tadammun? [iaitu] jika ia mempunyai juzuk, 


. [menunjukkan] apa yang melaziminya di zihin? 


1 Al-Lafz 

? Tetapan merupakan terjemahan bagi al-Wad‘. 
3 Al-Mutabaqah 

4 Al-Juz’ 

5 Al-Tadammun 

6 Al-Dhihn 


secara iltizam”. 


Seperti [lafaz] insan, ia menunjukkan [makna] 
hayawan pemikir secara mutabaqah, dan [menunjukkan 
makna] salah satu daripada kedua-duanya secara 
tadammun, dan (menunjukkan makna] penerima ilmu dan 


tukang tulis secara iltizam. 
Kemudian, lafaz adalah sama ada; 


l. mufrad$, iaitu [lafaz] yang tidak dikehendaki 
dengan sebahagiannya sebagai penunjukan 
kepada sebahagian daripada maknanya, seperti 
insan, ataupun 

2. muallaf?, iaitu [lafaz] yang tidak sebegitu, seperti 


pelontar batu. 


Mufrad adalah sama ada: 


1. kulli? iaitu [lafaz] yang gambaran mafhumnya 


tidak menghalang berlakunya perkongsian 


padanya, seperti insan, ataupun 


2. juzi! iaitu [lafaz] yang gambaran mafhumnya 


menghalang [perkara] tersebut, seperti Zaid. 


Kulli adalah sama ada; 


7 Al-Iltizam 

8 Al-Mufrad 

9 Al-Muallaf 
10 Al-Kulliyy 
u 4l-Juz tyy 


. zati iaitu [lafaz] yang memasuki haqiqat 


juziatnyaP, seperti hayawan yang dinisbahkan 


kepada insan dan kuda, ataupun 


2. aradi iaitu [lafaz] yang berkhilaf [dengan]nya, 
seperti penggelak yang dinisbahkan kepada insan. 


Zati adalah sama ada; 


l. ungkapan” dalam menjawab [persoalan] apakah ia 
berdasarkan perkongsian semata-mata, seperti 
hayawan yang dinisbahkan kepada insan dan kuda, 
iaitulah jinis!6, yang ditakrifkan sebagai kulli yang 
diungkapkan untuk banyak [perkara] yang berbeza 


haqiqatnya, dalam menjawab [persoalan] apakah ia. 


. ataupun ungkapan dalam menjawab [persoalan] 
apakah ia berdasarkan perkongsian berserta 
pengkhususan seperti insan yang dinisbahkan 
kepada Zaid dan Amru, iaitulah nauk”, yang 
ditakrifkan sebagai kulli yang diungkapkan untuk 
banyak perkara yang berbeza bilangannya bukan 


haqiqatnya, dalam menjawab [persoalan] apakah ia. 


12 Al-Dhatiyy 

13 Al-Juz tyyat 

14 4l- Aradiyy 

15 Ungkapan ialah terjemahan bagi lafaz al-magul, lafaz al-qawl pula 
diterjemah sebagai ucapan. 

16 Al-Jins 

17 Al-Naw‘ 


3. ataupun bukan ungkapan dalam menjawab 
[persoalan] apakah ia, tetapi menjawab [persoalan] 
mana satukah ia pada zatnya, ia juga membezakan 
sesuatu daripada perkara yang berkongsi 
dengannya dalam jinis, seperti pemikir yang 
dinisbahkan kepada insan, iaitulah fasal'$, yang 
ditakrifkan sebagai kulli yang diungkapkan untuk 
sesuatu, dalam menjawab [persoalan] mana satukah ia 


pada zatnya. 
Adapun aradi, maka ia adalah sama ada, 


l. terhalang pemisahannya daripada mahiah”, 


iaitulah arad lazim?, ataupun 


2. tidak terhalang [pemisahannya], iaitulah arad 


mufariq”!. 
Setiap satu daripada kedua-dua itu, adalah sama ada; 


l. khusus untuk satu hagigat iaitulah khassah??, 


seperti penggelak secara perbakatan?? dan [penggelak] 


secara perbuatan” [yang dinisbahkan] kepada 


18 Al-Fasl 

19 Al-Mahiyyah 

20 Al- Arad al-Lazim 

21 Al-Arad al-Mufariq 

22 Al-Khassah 

23 Penggelak secara perbakatan merupakan terjemahan bagi al-Dahik 
bi al-Quwwah 

24 Penggelak secara perbuatan merupakan terjemahan bagi al-Dahik 
bi al-Fil 


insan, ia ditakrifkan sebagai kulli yang diungkapkan 
untuk perkara yang [berada] di bawah satu haqiqat 


sahaja, [dengan] ucapan yang aradi. 


. ataupun umum untuk beberapa haqiqat di atas 
satu [haqiqat] iaitulah arad am”, seperti penafas 
secara perbakatan?S dan [penafas] secara perbuatan” 
yang dinisbahkan kepada insan dan selainnya 
dalam kalangan hayawan, ia ditakrifkan sebagai 


kulli yang diungkapkan untuk perkara yang [berada] di 


bawah beberapa hagigat yang berbeza, [dengan] 


ucapan yang aradi. 


25 4l- Arad al- Am 
26 Al-Mutanaffis bi al-Quwwah 
27 Al-Mutanaffis bi al-Fil 


QAUL SHARIH 


1. Had? ialah ucapan yang menunjukkan mahiah 
sesuatu. Ia terbina daripada jinis qarib?? sesuatu dan 
fasal qaribnya?%, seperti hayawan pemikir yang 
dinisbahkan kepada insan, iaitulah had tam”. 

. Had nagis?? ialah [ucapan] yang terbina daripada 
jinis ba'id?? sesuatu dan fasal garibnya, seperti jisim 


pemikir yang dinisbahkan kepada insan. 


28 Al-Hadd 

29 Al-Jins al-Qarib 
80 Al-Fasl al-Qarib. 
31 Al-Hadd al-Tamm 
32 41-Hadd al-Nagis 
33 Al-Jins 01-0 


ALHAMDULILLAH 


Alhamdulillah, dengan iradah dan qudrahNya, 
selesailah sudah terjemahan teks Isaghuji ini. Tidak 
dinafikan bahawa pasti terdapat salah dan silap dalam 
terjemahan ini. Jika ketemu, silalah sudi janganlah malu, 
untuk khabarkan ia kepada penterjemah. 

Inilah sedikit usaha untuk memakmurkan minda, 
jiwa dan raga bangsa. Moga ia menjadi langkah pertama 
perangsang agal juga zihin, agar berfikir benar serta 
bertingkah baik, sesuailah dengan peranan mantig, yang 
memelihara pera'inya daripada tersalah dalam berfikir. 

Moga ia menjadi salah satu saksi di sana nanti, sebagai 
bekalan pembela diri, tatkala emas dan intan tiada gunanya 
lagi, hanya tinggal amal dan juga diri, buat bertemu Zat 
yang Maha Tinggi, inshaAllah. 


NASEER SOBREE 

17 Februari 2015 

27 Rabi‘ al-Akhir 1486 
Kepala Batas, Pulau Pinang. 

TERJEMAHAN MATAN ISAGHUJI 


Amma bad. 
Maka inilah sebuah risalah dalam ilmu mantiq. 
Kami nyatakan di dalamnya apa yang 
sepatutnya dikemukakan bagi sesiapa yang baru 


bermula dalam sesuatu ilmu. Kami memohon 


pertolongan dartpada Allah. Sesungguhnya Dia 


Maha Pemberi kebaikan juga karunia. 


